РЕШЕНИЕ НА КОМИСИЯТА
от 15 ноември 2007 година
за изменение на Решение 92/452/ЕИО по отношение на някои екипи за събиране и производство на ембриони в Канада, Нова Зеландия и Съединените американски щати
(нотифицирано под номер C(2007) 5457)
(Текст от значение за ЕИП)
(2007/752/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 8, параграф 1 от нея,
като има предвид, че:
(1)
Решение 92/452/ЕИО на Комисията от 30 юли 1992 г. относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността (2) предвижда, че държавите-членки могат да внасят ембриони от трети страни, само ако те са били събрани, преработени и съхранени от екипите за събиране и производство на ембриони, изброени в посоченото решение.
(2)
Нова Зеландия е поискала заличаването на един екип за събиране на ембриони от списъка, по отношение на вписванията за тази държава.
(3)
Канада и Съединените американски щати са поискали да бъдат направени изменения на вписванията за тези страни в гореупоменатите списъци по отношение на някои екипи за събиране и производство на ембриони.
(4)
Канада и Съединените американски щати са представили гаранции относно спазването на съответните правила, определени в Директива 89/556/ЕИО и въпросните екипи за събиране и производство на ембриони са били официално одобрени за износ към Общността от ветеринарните служби на тези страни.
(5)
Решение 92/452/ЕИО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 92/452/ЕИО се изменя в съответствие с приложението към настоящото решение.
Член 2
Настоящото решение се прилага от 1 декември 2007 година.
Член 3
Адресати на настоящото решение са държавите-членки.
Съставено в Брюксел на 15 ноември 2007 година.